ประกาศคณะกรรมการกิจการกระจายเสียง กิจการโทรทัศน์ประกาศคณะกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติเรื่องหลักเกณฑ์และวิธีการอนุญาตให้บริการสิ่งอำนวยความสะดวกด้านกระจายเสียงหรือโทรทัศน์พ.ศ. ๒๕๕๕ โดยที่เป็นการสมควรกำหนดหลักเกณฑ์และวิธีการอนุญาตประกอบกิจการกระจายเสียงหรือกิจการโทรทัศน์สำหรับการให้บริการสิ่งอำนวยความสะดวกด้านกระจายเสียงหรือโทรทัศน์ให้สอดคล้องกับประกาศคณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติ เรื่องกำหนดลักษณะและประเภทของกิจการกระจายเสียงและกิจการโทรทัศน์และเพื่อให้ผู้ประสงค์จะประกอบกิจการได้ทราบล่วงหน้าเกี่ยวกับคุณสมบัติของผู้ขอรับใบอนุญาตวิธีการขอรับใบอนุญาต หลักเกณฑ์ในการออกใบอนุญาตเอกสารหลักฐานหรือข้อมูลที่จำเป็นต้องใช้ในการอนุญาตวิธีการพิจารณาในการออกใบอนุญาตระยะเวลาการพิจารณาอนุญาตและขอบเขตการอนุญาตให้ประกอบกิจการดังกล่าว รวมทั้งเงื่อนไขอื่นที่จำเป็นสำหรับการประกอบกิจการให้บริการสิ่งอำนวยความสะดวกด้านกระจายเสียงหรือโทรทัศน์อาศัยอำนาจตามความในมาตรา ๒๗ วรรคหนึ่ง (๖) และ (๒๔) และมาตรา ๔๑แห่งพระราชบัญญัติองค์กรจัดสรรคลื่นความถี่และกำกับการประกอบกิจการวิทยุกระจายเสียงวิทยุโทรทัศน์ และกิจการโทรคมนาคม พ.ศ. ๒๕๕๓อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๕ มาตรา ๓๖ มาตรา ๔๑ มาตรา ๔๓ มาตรา ๔๕ มาตรา ๔๖และมาตรา ๔๗ ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายประกอบกับมาตรา ๗ และมาตรา ๑๖แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๕ มาตรา ๓๖ มาตรา ๔๑ มาตรา ๔๓มาตรา ๔๕ มาตรา ๔๖ และมาตรา ๔๗ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติ จึงกำหนดหลักเกณฑ์และวิธีการอนุญาตประกอบกิจการกระจายเสียงหรือกิจการโทรทัศน์ประเภทการให้บริการสิ่งอำนวยความสะดวกด้านกระจายเสียงหรือโทรทัศน์ ดังนี้ข้อ ๑ ประกาศนี้เรียกว่า ประกาศคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติเรื่อง หลักเกณฑ์และวิธีการอนุญาตให้บริการสิ่งอำนวยความสะดวกด้านกระจายเสียงหรือโทรทัศน์พ.ศ. ๒๕๕๕ข้อ ๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ บรรดาประกาศระเบียบ ข้อบังคับหรือคำสั่งอื่นใดในส่วนที่มีกำหนดไว้แล้วในประกาศนี้ หรือซึ่งขัดหรือแย้งกับประกาศนี้ให้ใช้ประกาศนี้แทนข้อ ๔ ในประกาศนี้สิ่งอำนวยความสะดวกด้านกระจายเสียงหรือโทรทัศน์ หมายความว่าโครงสร้างพื้นฐานหรือสิ่งอำนวยความสะดวกเพื่อการให้บริการกิจการกระจายเสียงหรือกิจการโทรทัศน์ไม่ว่าจะเป็น ที่ดิน อาคาร สิ่งปลูกสร้าง เสา ระบบสาย สายอากาศ ท่อ หรือสิ่งอื่นใดตามที่คณะกรรมการกำหนดการให้บริการสิ่งอำนวยความสะดวกด้านกระจายเสียงหรือโทรทัศน์ หมายความว่า การให้บริการโครงสร้างพื้นฐานหรือสิ่งอำนวยความสะดวกเพื่อการให้บริการกิจการกระจายเสียงหรือกิจการโทรทัศน์ ไม่ว่าจะเป็นที่ดิน อาคาร สิ่งปลูกสร้าง เสา ระบบสาย สายอากาศ ท่อ หรือสิ่งอื่นใดตามที่คณะกรรมการกำหนดการให้บริการกระจายเสียงหรือโทรทัศน์ หมายความว่าการประกอบกิจการกระจายเสียงหรือโทรทัศน์เพื่อให้บริการการส่งข่าวสารสาธารณะหรือรายการไปยังเครื่องรับที่สามารถรับชมหรือรับฟังการให้บริการนั้นๆ ได้ ไม่ว่าจะส่งโดยผ่านระบบคลื่นความถี่ ระบบสาย ระบบแสงระบบแม่เหล็กไฟฟ้าหรือระบบอื่น ระบบใดระบบหนึ่งหรือหลายระบบรวมกันหรือการให้บริการอื่นทำนองเดียวกันที่คณะกรรมการกำหนดให้เป็นกิจการกระจายเสียงหรือกิจการโทรทัศน์ผู้ขอรับใบอนุญาต หมายความว่าผู้ยื่นคำขอรับใบอนุญาตประกอบกิจการกระจายเสียงหรือกิจการโทรทัศน์ตามประกาศนี้รายได้ หมายความว่ารายได้จากการให้บริการของผู้รับใบอนุญาตหรือรายได้อื่นที่เกี่ยวเนื่องกับการให้บริการของผู้รับใบอนุญาตคณะกรรมการ หมายความว่าคณะกรรมการกิจการกระจายเสียงและกิจการโทรทัศน์สำนักงาน กสทช. หมายความว่าสำนักงานคณะกรรมการกิจการกระจายเสียง กิจการโทรทัศน์ และกิจการโทรคมนาคมแห่งชาติพนักงานเจ้าหน้าที่ หมายความว่าผู้ซึ่งคณะกรรมการแต่งตั้งให้ปฏิบัติการตามประกาศนี้หมวด ๑หลักเกณฑ์และวิธีการขอรับใบอนุญาต ข้อ ๕ ผู้ใดประสงค์จะให้บริการสิ่งอำนวยความสะดวกด้านกระจายเสียงหรือโทรทัศน์จะต้องได้รับใบอนุญาตประกอบกิจการกระจายเสียงหรือกิจการโทรทัศน์สำหรับให้บริการสิ่งอำนวยความสะดวกด้านกระจายเสียงหรือโทรทัศน์จากคณะกรรมการตามหลักเกณฑ์และวิธีการที่กำหนดในประกาศนี้ผู้รับใบอนุญาตประกอบกิจการกระจายเสียงหรือกิจการโทรทัศน์ที่มีสิ่งอำนวยความสะดวกด้านกระจายเสียงหรือโทรทัศน์และหากประสงค์จะให้บริการสิ่งอำนวยความสะดวกนั้นด้วยให้แจ้งความประสงค์ต่อคณะกรรมการตามแบบที่กำหนดแนบท้ายประกาศนี้และเมื่อได้แจ้งให้คณะกรรมการทราบแล้วคณะกรรมการจะออกใบอนุญาตให้บริการสิ่งอำนวยความสะดวกด้านกระจายเสียงหรือโทรทัศน์เพิ่มเติมตามประกาศนี้ข้อ ๖ คุณสมบัติของผู้ขอรับใบอนุญาตผู้ขอรับใบอนุญาตนอกจากจะมีคุณสมบัติและไม่มีลักษณะต้องห้ามตามที่กำหนดไว้ในมาตรา ๘ มาตรา ๑๑ มาตรา ๑๒ มาตรา ๑๓ มาตรา ๑๔ และมาตรา ๑๕แห่งพระราชบัญญัติการประกอบกิจการกระจายเสียงและกิจการโทรทัศน์ พ.ศ. ๒๕๕๑ แล้วต้องมีคุณสมบัติและไม่มีลักษณะต้องห้าม ดังนี้(๑) ไม่เป็นบุคคลล้มละลาย หรือถูกพิทักษ์ทรัพย์ตามคำสั่งศาลหรือถูกศาลมีคำสั่งให้ฟื้นฟูกิจการตามกฎหมายล้มละลาย(๒) กรรมการหรือบุคคลผู้มีอำนาจกระทำการผูกพันผู้ขอรับใบอนุญาตต้องไม่เป็นบุคคลที่มีรายชื่ออยู่ในบัญชีรายชื่อบุคคลที่ตลาดหลักทรัพย์แห่งประเทศไทยเห็นว่าไม่สมควรเป็นผู้บริหารตามข้อบังคับตลาดหลักทรัพย์แห่งประเทศไทย(๓) ผู้ขอรับใบอนุญาต กรรมการผู้จัดการหรือบุคคลผู้มีอำนาจกระทำการผูกพัน ผู้ขอรับใบอนุญาตต้องไม่เคยถูกศาลมีคำพิพากษาถึงที่สุดว่ามีโทษทางอาญาซึ่งเป็นความผิดตามกฎหมายว่าด้วยการประกอบกิจการกระจายเสียงและกิจการโทรทัศน์กฎหมายว่าด้วยวิทยุคมนาคม กฎหมายว่าด้วยการประกอบกิจการโทรคมนาคมกฎหมายว่าด้วยยาเสพติดความผิดมูลฐานตามกฎหมายฟอกเงินความผิดตามกฎหมายว่าด้วยการเสนอราคาต่อหน่วยงานของรัฐและความผิดตามกฎหมายประกอบรัฐธรรมนูญว่าด้วยการป้องกันและปราบปรามการทุจริตภายในระยะเวลาสองปีก่อนการยื่นขอรับใบอนุญาตข้อ ๗ ผู้ที่ประสงค์จะให้บริการสิ่งอำนวยความสะดวกด้านกระจายเสียงหรือโทรทัศน์ตามประกาศนี้ให้ยื่นขอรับใบอนุญาตต่อคณะกรรมการดังนี้(๑) ยื่นคำขอรับใบอนุญาตตามแบบที่คณะกรรมการกำหนดแนบท้ายประกาศนี้โดยจะต้องระบุประเภท และเขตพื้นที่ให้บริการที่ประสงค์จะดำเนินการให้ชัดเจนด้วย(๒)ยื่นแบบคำขอที่กรอกข้อมูลครบถ้วนแล้วและเอกสารหลักฐานหรือข้อมูลที่จำเป็นต้องใช้ในการอนุญาตตามข้อ๘ พร้อมสำเนาเอกสารดังกล่าวและจัดทำข้อมูลในรูปแบบอิเล็กทรอนิกส์ จำนวนอย่างละ ๑ชุด ด้วยตนเองหรือทางไปรษณีย์ลงทะเบียนตอบรับ ณ สำนักงาน กสทช.(๓)ผู้ยื่นคำขอรับใบอนุญาตต้องชำระค่าธรรมเนียมพิจารณาคำขอตามภาคผนวก กให้แล้วเสร็จภายในวันที่ยื่นคำขอ หรือตามประกาศที่คณะกรรมการกำหนดในกรณีที่คณะกรรมการเห็นสมควรเปลี่ยนแปลงหลักเกณฑ์วิธีการขอรับใบอนุญาตประกอบกิจการสำหรับการให้บริการสิ่งอำนวยความสะดวกด้านกระจายเสียงหรือโทรทัศน์บางประเภทเพื่อประโยชน์ในการกำกับดูแลหรือประโยชน์สาธารณะอื่นใดคณะกรรมการอาจเปลี่ยนแปลงหลักเกณฑ์และวิธีการขอรับใบอนุญาตก็ได้โดยจะประกาศให้ทราบล่วงหน้าข้อ ๘ เอกสารหลักฐานหรือข้อมูลที่จำเป็นต้องใช้ในการยื่นขอรับใบอนุญาตผู้ขอรับใบอนุญาตต้องส่งเอกสารหลักฐานและข้อมูลที่จำเป็นเพื่อให้คณะกรรมการพิจารณาโดยอย่างน้อยต้องมีข้อมูลดังต่อไปนี้(๑) เอกสารหลักฐานของผู้ขอรับใบอนุญาต(๑.๑) สำเนาหนังสือรับรองการจดทะเบียนนิติบุคคลหนังสือบริคณห์สนธิและข้อบังคับนิติบุคคล(๑.๒)สำเนาบัตรประจำตัวประชาชนและสำเนาทะเบียนบ้านของผู้มีอำนาจกระทำการผูกพันนิติบุคคล(๑.๓) หนังสือมอบอำนาจตามกฎหมายพร้อมสำเนาบัตรประจำตัวประชาชนและสำเนาทะเบียนบ้านของผู้มอบอำนาจและผู้รับมอบอำนาจในกรณีที่มีการมอบอำนาจให้ดำเนินการแทน(๒) ข้อมูลด้านการบริหารจัดการ(๒.๑) ผังโครงสร้างการบริหารจัดการองค์กร (Organization Chart)(๒.๒) ข้อมูลนิติบุคคล (Corporate Profile) ตามภาคผนวก ข ซึ่งอย่างน้อยต้องแจ้งข้อมูล ดังนี้(๒.๒.๑) รายชื่อ ที่อยู่และสัญชาติของบุคคลผู้มีอำนาจกระทำการผูกพันผู้ขอรับใบอนุญาต และของกรรมการ(๒.๒.๒) รายชื่อ ที่อยู่และสัญชาติของผู้ลงทุนหรือผู้ถือหุ้นอันเป็นทุนแต่ละรายและสัดส่วนการถือหุ้นดังกล่าวทั้งหมดของผู้ขอรับใบอนุญาตนั้นพร้อมสิทธิออกเสียงลงคะแนนของผู้ลงทุนหรือผู้ถือหุ้นอันเป็นทุนแต่ละรายตามกฎหมายหรือตามข้อบังคับหรือตามข้อตกลงของผู้ขอรับใบอนุญาต(๓) ข้อมูลด้านสิ่งอำนวยความสะดวกให้ส่งข้อมูลตามภาคผนวก ค ซึ่งอย่างน้อยต้องมีข้อมูล ดังนี้(๓.๑) ประเภทหรือชนิดของสิ่งอำนวยความสะดวกด้านกระจายเสียงหรือโทรทัศน์ที่จะให้บริการ(๓.๒) รูปลักษณะของสิ่งอำนวยความสะดวกด้านกระจายเสียงหรือโทรทัศน์ตลอดจนสถานที่ตั้งของสิ่งอำนวยความสะดวกดังกล่าว(๓.๓)แผนผังแสดงรายละเอียดของลักษณะทิศทางและแนวเขตของสิ่งอำนวยความสะดวกด้านกระจายเสียงหรือโทรทัศน์(๔) ข้อมูลทางเทคนิคเพื่อให้ผู้มาใช้บริการรับทราบถึงสิ่งอำนวยความสะดวกทางเทคนิคที่มีอยู่(ถ้ามี)(๕)ข้อมูลเกี่ยวกับฐานะทางการเงินที่ผ่านการตรวจสอบจากผู้สอบบัญชีรับอนุญาตและข้อมูลเกี่ยวกับการให้บริการที่ผ่านมาที่สอดคล้องกับงบการเงิน(๖) ข้อมูลแผนการลงทุน และแผนการจัดหาเงินทุน(๗) ข้อมูลการประมาณการฐานะการเงินในอนาคต(๘) ข้อมูลอื่นใดตามที่คณะกรรมการกำหนดข้อ ๙ วิธีการพิจารณาในการออกใบอนุญาตให้ดำเนินการดังนี้(๑)พนักงานเจ้าหน้าที่หรือผู้ที่ได้รับมอบหมายจากคณะกรรมการพิจารณาตรวจสอบแบบคำขอที่กรอกแล้วและเอกสารหลักฐานที่จำเป็นต้องใช้ในการอนุญาตให้ถูกต้องและครบถ้วนภายในสิบห้าวันทำการนับแต่วันที่ได้รับคำขอ ทั้งนี้อาจขยายระยะเวลาได้ไม่เกินเจ็ดวันทำการ(๒)หากปรากฏแบบคำขอและเอกสารหลักฐานที่จำเป็นต้องใช้ประกอบการพิจารณาไม่ถูกต้องหรือไม่ครบถ้วนหรือไม่เพียงพอ พนักงานเจ้าหน้าที่หรือผู้ที่ได้รับมอบหมายจากคณะกรรมการจะแจ้งให้ผู้ขอรับใบอนุญาตแก้ไขแบบคำขอหรือจัดส่งเอกสารหลักฐานที่จำเป็นเพิ่มเติมภายในระยะเวลาสิบห้าวันทำการและจะยังไม่พิจารณานำเสนอคณะกรรมการจนกว่าจะได้แก้ไขแบบคำขอหรือได้รับเอกสารหลักฐานที่จำเป็นเพียงพอต่อการพิจารณา(๓) หากปฏิบัติถูกต้องและครบถ้วนตาม (๑) หรือ (๒) แล้วพนักงานเจ้าหน้าที่หรือผู้ที่ได้รับมอบหมายจากคณะกรรมการจะดำเนินการพิจารณากลั่นกรองเพื่อจัดทำรายงานการวิเคราะห์ความเหมาะสมของการประกอบกิจการสิ่งอำนวยความสะดวกด้านกระจายเสียงหรือโทรทัศน์และจัดทำร่างใบอนุญาตพร้อมเงื่อนไขเสนอให้คณะกรรมการพิจารณาภายในระยะเวลาไม่เกินหกสิบวันทำการทั้งนี้ อาจยื่นขอขยายระยะเวลาต่อคณะกรรมการเป็นการล่วงหน้าก่อนครบกำหนดระยะเวลาการขยายระยะเวลาให้กระทำได้ไม่เกินสิบห้าวันและขอขยายได้ไม่เกินสองครั้งโดยต้องคำนึงถึงปัจจัยอย่างน้อย ดังต่อไปนี้(๓.๑) วัตถุประสงค์ของการประกอบกิจการ(๓.๒) ความสามารถในการบริหารจัดการ(๓.๓)ศักยภาพในการติดตั้งสิ่งอำนวยความสะดวกด้านกระจายเสียงหรือโทรทัศน์รวมถึงในการดำเนินการอื่นใดให้ได้ตามแผนที่นำเสนอให้พนักงานเจ้าหน้าที่หรือผู้ที่ได้รับมอบหมายจากคณะกรรมการเสนอผลการกลั่นกรองต่อคณะกรรมการภายในระยะเวลาอันสมควรแต่ต้องไม่เกินสิบห้าวันนับตั้งแต่วันที่ระยะเวลาตาม(๓) วรรคหนึ่งสิ้นสุดลง(๔)เมื่อได้รับความเห็นของพนักงานเจ้าหน้าที่หรือผู้ที่คณะกรรมการมอบหมายให้คณะกรรมการประชุมพิจารณาให้แล้วเสร็จภายในสามสิบวันทำการโดยคำนึงถึงปัจจัยตาม(๓) โดยให้สำนักงาน กสทช. แจ้งมติคณะกรรมการให้ผู้ขอรับใบอนุญาตทราบเป็นหนังสือพร้อมเปิดเผยข้อมูลและผลการพิจารณาในระบบเครือข่ายสารสนเทศของสำนักงาน กสทช.แก่สาธารณะภายในสิบห้าวันทำการ(๕) กรณีที่คณะกรรมการพิจารณาเห็นควรให้ผู้ขอรับใบอนุญาตดำเนินการแก้ไขข้อเสนอเพิ่มเติมให้ผู้ขอรับใบอนุญาตยื่นข้อเสนอที่แก้ไขภายในสามสิบวันนับแต่วันที่ได้รับแจ้งจากสำนักงานกสทช. หรือตามที่คณะกรรมการประกาศกำหนดเพื่อให้คณะกรรมการพิจารณาทบทวนอีกครั้งหนึ่ง(๖) เมื่อคณะกรรมการพิจารณาออกใบอนุญาตตามประกาศนี้แล้วให้ถือว่าผู้ขอรับใบอนุญาตได้รับอนุญาตให้มีและใช้เครื่องวิทยุคมนาคมและตั้งสถานีวิทยุคมนาคมตามกฎหมายว่าด้วยวิทยุคมนาคมด้วยทั้งนี้ เฉพาะในส่วนที่เกี่ยวกับเครื่องวิทยุคมนาคมที่ระบุในคำขออนุญาตโดยผู้ขอรับใบอนุญาตจะต้องชำระค่าธรรมเนียมใบอนุญาตและค่าใช้จ่ายอื่น ๆที่เกี่ยวข้องตามอัตราที่คณะกรรมการประกาศกำหนดให้แล้วเสร็จภายในสิบห้าวันนับแต่วันที่ได้รับหนังสือแจ้งข้อ ๑๐ ผู้รับใบอนุญาตประกอบกิจการโทรคมนาคมหรือผู้ได้รับอนุญาต สัมปทานหรือสัญญาให้เป็นผู้ประกอบกิจการโทรคมนาคมตามที่บัญญัติในมาตรา ๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ให้มีสิทธิยื่นขอรับใบอนุญาตเพื่อให้บริการสิ่งอำนวยความสะดวกด้านกิจการกระจายเสียงหรือโทรทัศน์ตามประกาศนี้ผู้รับใบอนุญาตตามวรรคแรกมีหน้าที่ต้องชำระค่าธรรมเนียมการประกอบกิจการในอัตราร้อยละ๒ จากรายได้ที่ได้จากการประกอบกิจการตามที่ได้รับอนุญาตตามประกาศฉบับนี้ก่อนหักรายจ่ายทั้งหมดหรือตามที่คณะกรรมการประกาศกำหนดหมวด ๒สิทธิและหน้าที่ของผู้รับใบอนุญาต ข้อ ๑๑ ผู้รับใบอนุญาตให้บริการสิ่งอำนวยความสะดวกด้านกระจายเสียงหรือโทรทัศน์ที่ประสงค์จะสร้างหรือจัดหาสิ่งอำนวยความสะดวกด้านกระจายเสียงหรือโทรทัศน์เพื่อใช้ในการให้บริการจะต้องปฏิบัติตามหลักเกณฑ์เงื่อนไขและวิธีการที่คณะกรรมการกำหนดเกี่ยวกับการใช้สิทธิในการปักหรือตั้งเสาหรือเดินสาย วางท่อ หรือติดตั้งอุปกรณ์ในการให้บริการกระจายเสียงหรือโทรทัศน์ข้อ ๑๒ ขอบเขตและเงื่อนไขการอนุญาต(๑) ใบอนุญาตเป็นสิทธิเฉพาะตัวของผู้ได้รับใบอนุญาต จะโอนแก่กันมิได้ต้องประกอบกิจการด้วยตนเองจะมอบการบริหารจัดการทั้งหมดหรือบางส่วนหรือยินยอมให้บุคคลอื่นเป็นผู้มีอำนาจประกอบกิจการแทนมิได้หรือจะโอนสิทธิในใบอนุญาตไม่ว่าทั้งหมดหรือบางส่วนให้กับบุคคลอื่น อันทำให้มีผลกระทบต่อการประกอบกิจการตามที่ได้รับใบอนุญาตไม่ได้(๒) ผู้รับใบอนุญาตต้องมีคุณสมบัติครบถ้วนตามข้อ ๖ตลอดระยะเวลาที่ได้รับใบอนุญาต(๓) ผู้รับใบอนุญาตต้องเริ่มดำเนินการโครงสร้างพื้นฐานหรือสิ่งอำนวยความสะดวก เพื่อการให้บริการกิจการกระจายเสียงหรือกิจการโทรทัศน์ตามที่ได้รับอนุญาตแต่ทั้งนี้ ต้องไม่เกินสองปีนับแต่วันที่ได้รับใบอนุญาต เว้นแต่คณะกรรมการจะกำหนดเป็นอย่างอื่น(๔) ผู้รับใบอนุญาตต้องให้บริการโครงสร้างพื้นฐานหรือสิ่งอำนวยความสะดวกเพื่อการให้บริการกิจการกระจายเสียงหรือกิจการโทรทัศน์ได้ตามระยะเวลาที่คณะกรรมการอนุญาตและหากประสงค์จะเลิกการให้บริการดังกล่าวก่อนวันที่ใบอนุญาตสิ้นอายุจะต้องแจ้งเหตุแห่งการบอกเลิกประกอบกิจการพร้อมทั้งกำหนดมาตรการเยียวยาผู้ใช้บริการให้คณะกรรมการเห็นชอบล่วงหน้าก่อนเลิกกิจการโดยจะต้องปฏิบัติตามเงื่อนไขที่คณะกรรมการกำหนดก่อนเลิกกิจการ(๕) ผู้รับใบอนุญาตมีหน้าที่ต้องชำระค่าธรรมเนียมใบอนุญาตรายปีในอัตราร้อยละ ๒ ของรายได้ก่อนหักค่าใช้จ่ายโดยให้ผู้รับใบอนุญาตมีหน้าที่ในการประเมินค่าธรรมเนียมรายปีที่ต้องชำระและจัดทำรายละเอียดการคำนวณค่าธรรมเนียมรายปีตามที่ผู้รับใบอนุญาตประเมินยื่นให้สำนักงานกสทช. หากไม่ชำระค่าธรรมเนียมดังกล่าวภายในระยะเวลาที่กำหนดผู้รับใบอนุญาตจะต้องชำระค่าธรรมเนียมเพิ่มตามอัตราที่คณะกรรมการกำหนดมิฉะนั้นจะถือว่าผู้ขอรับใบอนุญาตสละสิทธิ์ในการขอรับใบอนุญาตกรณีผู้รับใบอนุญาตไม่ดำเนินการให้แล้วเสร็จภายในระยะเวลาสิบห้าวันนับแต่วันครบกำหนดชำระค่าธรรมเนียมให้ถือว่าใบอนุญาตนั้นสิ้นผลนับถัดจากวันครบกำหนดการชำระค่าธรรมเนียมโดยจะต้องปฏิบัติตามเงื่อนไขที่คณะกรรมการกำหนดก่อนเลิกกิจการเพื่อประโยชน์ในการคำนวณค่าธรรมเนียมรายปีของผู้รับใบอนุญาตให้ผู้รับใบอนุญาตมีหน้าที่จัดส่งงบการเงินประจำปีที่มีการแยกรายได้และต้นทุนตามประเภทบริการที่ได้รับใบอนุญาตอย่างชัดเจนที่ผ่านการรับรองจากผู้สอบบัญชีรับอนุญาตตามกฎหมายให้แก่คณะกรรมการหรือข้อมูลอื่นที่จำเป็นต่อการพิจารณากำหนดค่าธรรมเนียมใบอนุญาตตามที่คณะกรรมการจะกำหนด(๖) ผู้รับใบอนุญาตมีหน้าที่ต้องนำส่งเงินรายปีเข้ากองทุนวิจัยและพัฒนากิจการกระจายเสียงกิจการโทรทัศน์ และกิจการโทรคมนาคมเพื่อประโยชน์สาธารณะในอัตราร้อยละ ๒ของรายได้ก่อนหักค่าใช้จ่าย หรือตามที่คณะกรรมการกิจการกระจายเสียง กิจการโทรทัศน์และกิจการโทรคมนาคมแห่งชาติกำหนด(๗)ผู้รับใบอนุญาตต้องให้บริการสิ่งอำนวยความสะดวกแก่ผู้ประกอบกิจการกระจายเสียงหรือกิจการโทรทัศน์ที่ได้รับใบอนุญาตประกอบกิจการกระจายเสียงหรือกิจการโทรทัศน์จากคณะกรรมการเท่านั้น(๘)ผู้รับใบอนุญาตต้องให้บริการสิ่งอำนวยความสะดวกด้านกิจการกระจายเสียงหรือกิจการโทรทัศน์แก่ผู้รับใบอนุญาตรายอื่นอย่างเท่าเทียมกันไม่มีลักษณะเป็นการเลือกปฏิบัติหรือกีดกันการแข่งขันเสรีอย่างเป็นธรรม(๙) การประกอบกิจการตามที่ได้รับอนุญาตผู้รับใบอนุญาตต้องจัดทำข้อเสนอการใช้สิ่งอำนวยความสะดวกกิจการกระจายเสียงหรือกิจการโทรทัศน์และเผยแพร่ต่อสาธารณะ(๑๐) ในกรณีที่มีภัยพิบัติหรือมีเหตุฉุกเฉินหรือกรณีซึ่งมีความจำเป็นเพื่อรักษาประโยชน์สาธารณะผู้รับใบอนุญาตต้องให้บริการแพร่ภาพหรือกระจายเสียงแจ้งข่าวหรือเตือนภัยให้ประชาชนทราบเมื่อรัฐหรือหน่วยงานของรัฐที่เกี่ยวข้องร้องขอ หรือตามที่คณะกรรมการประกาศกำหนด(๑๑)กรณีที่ผู้รับใบอนุญาตควบรวมกิจการหรือเข้าร่วมกันเป็นบริษัทคู่ค้ากับผู้รับใบอนุญาตรายอื่นหรือมีการทำสัญญาใดที่ให้ผู้รับใบอนุญาตอีกฝ่ายมีอำนาจควบคุมกำกับดูแลหรือสั่งการ หรือกระทำการแทนคู่สัญญาอีกฝ่ายที่เป็นผู้รับใบอนุญาตหรือล่วงรู้ข้อมูลทางการค้าของผู้รับใบอนุญาตอีกฝ่ายจะต้องขอความเห็นชอบจากคณะกรรมการก่อนในกรณีที่คณะกรรมการพิจารณาแล้วเห็นว่าการดำเนินการตามวรรคหนึ่งมีผลที่เป็นหรืออาจเป็นการกีดกันการแข่งขันอย่างเป็นธรรมในตลาดคณะกรรมการอาจกำหนดมาตรการเฉพาะให้ผู้รับใบอนุญาตปฏิบัติก็ได้(๑๒) ผู้รับใบอนุญาตจะต้องปฏิบัติตามกฎหมายว่าด้วยการแข่งขันทางการค้าและจะต้องไม่กระทำการใดที่คณะกรรมการเห็นว่ามีวัตถุประสงค์หรือมีผลกระทบหรืออาจมีผลกระทบต่อการแข่งขันอย่างเป็นธรรมในตลาดอย่างมีนัยสำคัญสำหรับการให้บริการสิ่งอำนวยความสะดวกและบริการกิจการกระจายเสียง หรือกิจการโทรทัศน์ที่ได้รับอนุญาตของผู้รับใบอนุญาตหรือเครื่องอุปกรณ์กระจายเสียงหรือโทรทัศน์ของบุคคลอื่น โดยรวมถึงกรณีดังต่อไปนี้(๑๒.๑) การเข้าทำสัญญา หรือความตกลงอื่นใดโดยสมรู้กันหรือดำเนินการร่วมมือกับบุคคลอื่นอันส่งผลกระทบต่อสภาวการณ์การแข่งขันของผู้รับใบอนุญาตรายอื่นและผู้บริโภค(๑๒.๒) การเข้าทำสัญญาหรือความตกลงกับบุคคลอื่นใดเกี่ยวกับค่าบริการหรือค่าธรรมเนียมหรือเครื่องอุปกรณ์กระจายเสียงหรือโทรทัศน์อันมีลักษณะเป็นการทำลาย กีดกัน บั่นทอนหรือขัดขวางการแข่งขันอย่างเป็นธรรม หรือขัดขวางต่อการเข้าตลาดของผู้ประกอบกิจการรายใหม่(๑๒.๓) การร่วมกันไม่ขายหรือให้บริการกับผู้รับใบอนุญาตรายอื่นหรือบุคคลอื่นที่มิใช่บริษัทลูก หรือบริษัทในเครือของตน(๑๒.๔) การเข้าจัดการแต่เพียงผู้เดียว หรือร่วมกันหลายคน โดยมีผลหรืออาจมีผลเป็นการกีดกันไม่ให้คู่แข่งเข้าถึง หรือมีช่องทางจำหน่ายผลิตภัณฑ์หรือบริการที่จะแข่งขันกันผลิตภัณฑ์หรือบริการของผู้รับใบอนุญาต หรือของบุคคลหรือนิติบุคคลที่เป็นผู้ถือหุ้นของตน(๑๒.๕) การทำสัญญา หรือความตกลงใด ๆกับผู้ประกอบกิจการในธุรกิจกระจายเสียงหรือโทรทัศน์หรือผู้ให้บริการเกี่ยวกับเครื่องอุปกรณ์กระจายเสียงหรือโทรทัศน์รายอื่นเพื่อแบ่งส่วนแบ่งทางการตลาดโดยการตกลงแบ่งตามแนวพื้นที่ทางภูมิศาสตร์หรือแนวทางอื่นใดที่คณะกรรมการเห็นว่าเป็นการตกลงแบ่งส่วนแบ่งทางการตลาดหรือจัดระเบียบของตลาดโดยมิชอบ(๑๒.๖) การให้สิทธิพิเศษอย่างไม่เหมาะสม หรือการรับประโยชน์อันไม่เป็นธรรมจากบริษัทในเครือหรือการเลือกปฏิบัติใดๆอันมีผลกระทบต่อการแข่งขันอย่างเป็นธรรมในตลาดหากคณะกรรมการเห็นว่าผู้รับใบอนุญาตรายอื่นอาจตกอยู่ในสถานการณ์เสียเปรียบในการแข่งขันอย่างมากหรือทำให้การแข่งขันลดลงอย่างมีนัยสำคัญหรือจะมีผลเป็นการกีดกันการเข้าตลาดของผู้ประกอบกิจการรายใหม่(๑๒.๗) การดำเนินการอื่นใดอันมีผลทำให้มีการอุดหนุนการบริการการอุดหนุนไขว้ การถือครองธุรกิจในประเภทเดียวกันการใช้อำนาจทางการตลาดที่ไม่เป็นธรรม การทุ่มตลาดการกำหนดราคาต่ำกว่าต้นทุนการกำหนดราคาที่มีผลทำให้ผู้รับใบอนุญาตรายอื่นไม่สามารถแข่งขันได้หรือเลือกปฏิบัติในทางราคา(๑๓)ผู้รับใบอนุญาตจะต้องเปิดเผยข้อมูลการใช้สิ่งอำนวยความสะดวกที่จำเป็นให้กับคณะกรรมการทุกไตรมาส(๑๔) ผู้รับใบอนุญาตต้องปฏิบัติตาม ระเบียบ ข้อบังคับ ประกาศ คำสั่งหรือมาตรการที่คณะกรรมการกำหนดเกี่ยวกับเรื่อง ดังนี้(๑๔.๑) การแข่งขันโดยเสรีอย่างเป็นธรรม(๑๔.๒) การใช้ทรัพยากรกระจายเสียงหรือโทรทัศน์(๑๔.๓) การเชื่อมต่อและใช้ในกิจการกระจายเสียงหรือโทรทัศน์(๑๔.๔) การใช้สิทธิในการปักหรือตั้งเสา หรือเดินสาย วางท่อหรือติดตั้งอุปกรณ์ในการให้บริการกระจายเสียงหรือโทรทัศน์(๑๔.๕) การคุ้มครองผู้บริโภค(๑๔.๖) การปฏิบัติในกรณีเกิดเหตุฉุกเฉินหรือภัยพิบัติ(๑๔.๗) ค่าธรรมเนียม และค่าบริการ(๑๔.๘) การระงับข้อพิพาท(๑๔.๙) หลักเกณฑ์หรือมาตรการอื่นใดที่คณะกรรมการกำหนดเพิ่มเติม(๑๔.๑๐) ตามกฎหมายอื่นที่เกี่ยวข้อง(๑๕) ผู้รับใบอนุญาตต้องปฏิบัติตามหลักเกณฑ์หรือมาตรการอื่นใดอันเกี่ยวข้องกับการแข่งขันที่คณะกรรมการประกาศกำหนดเพิ่มเติม(๑๖)ผู้รับใบอนุญาตต้องรายงานผลการประกอบกิจการที่ได้รับใบอนุญาตต่อคณะกรรมการตามแบบรายงานที่คณะกรรมการกำหนดเป็นประจำทุกปีภายในระยะเวลาสามสิบวันนับแต่วันที่ครบกำหนดชำระค่าธรรมเนียมรายปี(๑๗) ผู้รับใบอนุญาตมีหน้าที่ต้องบำรุง ดูแล รักษาและปรับปรุงสิ่งอำนวยความสะดวกด้านกระจายเสียงหรือโทรทัศน์ให้มีประสิทธิภาพพร้อมให้บริการตลอดระยะเวลาที่ได้รับอนุญาต(๑๘) การตั้งหรือการขอเปลี่ยนแปลงความสูงสายอากาศของสถานีวิทยุกระจายเสียงสำหรับผู้รับใบอนุญาตที่ตั้งอยู่ในบริเวณเขตปลอดภัยการเดินอากาศจะต้องได้รับอนุญาตจากหน่วยงานที่มีอำนาจตามกฎหมายว่าด้วยการเดินอากาศก่อนการยื่นขอใบอนุญาตตั้งสถานีวิทยุคมนาคมต่อคณะกรรมการ(๑๙) การจัดตั้งหรือสร้างสิ่งปลูกสร้างที่ใช้ติดตั้งสายอากาศจะต้องปฏิบัติตามกฎหมายว่าด้วยการควบคุมอาคาร(๒๐)ผู้รับใบอนุญาตต้องปฏิบัติตามเงื่อนไขที่คณะกรรมการกำหนดไว้ในใบอนุญาตโดยเคร่งครัดข้อ ๑๓ ในกรณีที่มีเหตุสำคัญหรือจำเป็นเพื่อคุ้มครองประโยชน์สาธารณะหรือกฎหมายหรือพฤติการณ์เปลี่ยนแปลงไปคณะกรรมการมีอำนาจแก้ไขเพิ่มเติมขอบเขตและเงื่อนไขในการอนุญาตได้ตามความจำเป็นข้อ ๑๔ ผู้รับใบอนุญาตจะพักหรือหยุดการให้บริการไม่ว่าทั้งหมดหรือบางส่วนไม่ได้เว้นแต่จะได้รับอนุญาตจากคณะกรรมการข้อ ๑๕ ระยะเวลาการอนุญาตให้ประกอบกิจการใบอนุญาตให้ประกอบกิจการให้บริการสิ่งอำนวยความสะดวกด้านกระจายเสียงหรือโทรทัศน์ให้มีอายุไม่เกินสิบห้าปีนับแต่วันที่ได้รับอนุญาตข้อ ๑๖ การยื่นคำขอรับใบอนุญาตใหม่ในกรณีที่ใบอนุญาตตามข้อ ๑๕ สิ้นอายุหากผู้รับใบอนุญาตดังกล่าวมีความประสงค์จะประกอบกิจการให้บริการสิ่งอำนวยความสะดวกด้านกระจายเสียงหรือโทรทัศน์ให้ยื่นคำขอรับใบอนุญาตใหม่ต่อคณะกรรมการตามหลักเกณฑ์วิธีการและเงื่อนไข ดังนี้(๑)ผู้รับใบอนุญาตจะต้องยื่นแบบคำขอรับใบอนุญาตล่วงหน้าอย่างน้อยเก้าสิบวันแต่ไม่เกินสองปีก่อนวันที่ใบอนุญาตเดิมสิ้นอายุพร้อมส่งเอกสารหลักฐานหรือข้อมูลที่จำ เป็นต้องใช้ในการออกใบอนุญาตตามที่กำหนดในข้อ๘(๒) ผู้ขอรับใบอนุญาตใหม่ต้องมีคุณสมบัติตามที่กำหนดในข้อ ๖และไม่เคยถูกคณะกรรมการพิจารณาว่ากระทำผิดเงื่อนไขใบอนุญาตประกอบกิจการกระจายเสียงหรือกิจการโทรทัศน์(๓) วิธีการพิจารณาของคณะกรรมการให้นำความในข้อ ๙มาใช้บังคับโดยอนุโลม แต่ทั้งนี้ คณะกรรมการจะต้องพิจารณาให้แล้วเสร็จภายในหกสิบวันนับแต่วันที่คณะกรรมการได้รับคำขอรับใบอนุญาตใหม่(๔) ในระหว่างการพิจารณาคำขอรับใบอนุญาตใหม่ตาม (๓)ให้ผู้รับใบอนุญาตประกอบกิจการนั้นต่อไปได้จนกว่าคณะกรรมการจะสั่งไม่อนุญาตซึ่งหากคณะกรรมการมีคำสั่งไม่อนุญาต ในกรณีนี้ผู้ขอรับใบอนุญาตใหม่มีหน้าที่ต้องชำระค่าธรรมเนียมการประกอบกิจการตามส่วนด้วย(๕) อายุใบอนุญาตที่ได้รับการพิจารณาใหม่อาจมีระยะเวลาแตกต่างจากอายุใบอนุญาตเดิมซึ่งจะเป็นไปตามระยะเวลาที่คณะกรรมการกำหนดหมวด ๓การกำกับดูแลการประกอบกิจการ ข้อ ๑๗ การสิ้นสุดการอนุญาตนอกจากครบกำหนดระยะเวลาตามข้อ ๑๕ แล้วใบอนุญาตให้บริการสิ่งอำนวยความสะดวกด้านกระจายเสียงหรือโทรทัศน์อาจสิ้นผลในกรณีดังต่อไปนี้(๑) ผู้รับใบอนุญาตแจ้งยกเลิกการประกอบกิจการตามที่ได้รับใบอนุญาตและได้ปฏิบัติตามเงื่อนไขที่คณะกรรมการกำหนดก่อนเลิกกิจการแล้ว(๒) คณะกรรมการมีคำสั่งให้เพิกถอนใบอนุญาตเนื่องจากปฏิบัติผิดเงื่อนไขตามหลักเกณฑ์ที่คณะกรรมการกำหนดข้อ ๑๘ ในกรณีที่ปรากฏแก่พนักงานเจ้าหน้าที่ว่าผู้รับใบอนุญาตฝ่าฝืนหรือไม่ปฏิบัติตามเงื่อนไขในการอนุญาตตามประกาศนี้หรือหลักเกณฑ์ที่คณะกรรมการกำหนดให้พนักงานเจ้าหน้าที่มีอำนาจตักเตือนเป็นลายลักษณ์อักษรหรือสั่งให้ผู้รับใบอนุญาตระงับการกระทำที่ฝ่าฝืน หรือแก้ไขปรับปรุงหรือปฏิบัติให้ถูกต้องหรือเหมาะสมภายในระยะเวลาที่กำหนดก็ได้ซึ่งให้รวมถึงอำนาจการสั่งให้ชี้แจงหรือส่งเอกสารหรือพยานหลักฐานเพื่อประกอบการพิจารณาข้อ ๑๙ ในกรณีที่ผู้รับใบอนุญาตซึ่งได้รับคำสั่งจากพนักงานเจ้าหน้าที่ตามข้อ๑๘ ไม่พอใจในคำสั่งดังกล่าวให้มีสิทธิอุทธรณ์ต่อคณะกรรมการได้ภายในสิบห้าวันนับแต่วันที่ได้รับแจ้งคำสั่งดังกล่าวคำวินิจฉัยของคณะกรรมการให้เป็นที่สุดในกรณีที่ผู้รับใบอนุญาตยังเพิกเฉยไม่ปฏิบัติให้ถูกต้องหรือกรณีที่มีความเสียหายร้ายแรงต่อประโยชน์สาธารณะให้คณะกรรมการมีอำนาจพักใช้หรือเพิกถอนใบอนุญาตได้ ทั้งนี้การพักใช้ใบอนุญาตให้กระทำได้ครั้งละไม่เกินหนึ่งเดือนการดำเนินการตามวรรคสองให้นำกฎหมายว่าด้วยวิธีปฏิบัติราชการทางปกครองมาใช้บังคับโดยอนุโลมข้อ ๒๐ ผู้รับใบอนุญาตมีหน้าที่ในการจัดให้มีมาตรการเยียวยาผลกระทบที่จะเกิดต่อผู้ใช้บริการภายหลังการสิ้นสุดการอนุญาตให้ประกอบกิจการตามประกาศนี้และให้รวมถึงกรณีที่มีการพักหรือหยุดการให้บริการไม่ว่าทั้งหมดหรือบางส่วนบทเฉพาะกาล ข้อ ๒๑ ผู้ประกอบกิจการกระจายเสียงหรือกิจการโทรทัศน์ที่ให้บริการสิ่งอำนวยความสะดวกด้านกระจายเสียงหรือโทรทัศน์โดยชอบด้วยกฎหมายอยู่ในวันที่ประกาศนี้ใช้บังคับหากประสงค์จะให้บริการสิ่งอำนวยความสะดวกด้านกระจายเสียงหรือโทรทัศน์โดยชอบด้วยกฎหมายต่อไปให้ยื่นคำขอรับใบอนุญาตตามหลักเกณฑ์ที่กำหนดในประกาศนี้ภายในหกสิบวันนับแต่วันที่ประกาศนี้มีผลใช้บังคับและเมื่อได้ยื่นคำขอรับใบอนุญาตจากคณะกรรมการแล้วให้มีสิทธิให้บริการสิ่งอำนวยความสะดวกด้านกระจายเสียงหรือโทรทัศน์ได้ต่อไปจนกว่าจะได้รับแจ้งไม่อนุญาตจากคณะกรรมการข้อ ๒๒ ผู้รับใบอนุญาตประกอบกิจการโทรคมนาคมหรือผู้ได้รับอนุญาต สัมปทานหรือสัญญาให้เป็นผู้ประกอบกิจการโทรคมนาคมตามที่บัญญัติในมาตรา ๘๐ แห่งพระราชบัญญัติการประกอบกิจการโทรคมนาคม พ.ศ. ๒๕๔๔ซึ่งให้บริการสิ่งอำนวยความสะดวกด้านกระจายเสียงหรือโทรทัศน์โดยชอบด้วยกฎหมายอยู่ในวันที่ประกาศนี้ใช้บังคับหากประสงค์จะให้บริการสิ่งอำนวยความสะดวกด้านกระจายเสียงหรือโทรทัศน์ดังกล่าวต่อไปให้ยื่นคำขอรับใบอนุญาตตามหลักเกณฑ์ที่กำหนดในประกาศนี้ภายในหกสิบวันนับแต่วันที่ประกาศนี้มีผลใช้บังคับและเมื่อได้ยื่นคำขอรับใบอนุญาตจากคณะกรรมการแล้วให้มีสิทธิให้บริการสิ่งอำนวยความสะดวกด้านกระจายเสียงหรือโทรทัศน์ได้ต่อไปจนกว่าจะได้รับแจ้งไม่อนุญาตจากคณะกรรมการประกาศณ วันที่ ๕ ตุลาคม พ.ศ. ๒๕๕๕พันเอกนที ศุกลรัตน์ประธานกรรมการกิจการกระจายเสียงและกิจการโทรทัศน์ปฏิบัติหน้าที่แทนประธานกรรมการกิจการกระจายเสียงกิจการโทรทัศน์และกิจการโทรคมนาคมแห่งชาติ[เอกสารแนบท้าย]๑. ภาคผนวก ก อัตราค่าธรรมเนียมพิจารณาคำขอ๒. ภาคผนวก ข รายละเอียดข้อมูลนิติบุคคล(Corporate Profile)๓. ภาคผนวก ค ข้อมูลด้านสิ่งอำนวยความสะดวก๔. แบบคำขอรับใบอนุญาตประกอบกิจการกระจายเสียงหรือโทรทัศน์ สำหรับให้บริการสิ่งอำนวยความสะดวกด้านกระจายเสียงหรือโทรทัศน์(แบบ ปส. ๐๓)(ดูข้อมูลจากภาพกฎหมาย)ปริยานุช/ผู้จัดทำ๑๘ ตุลาคม ๒๕๕๕ณัฐพร/ผู้ตรวจ๑๘ ตุลาคม ๒๕๕๕ชุติมา/ปรับปรุง๒๒ มกราคม ๒๕๖๑[๑] ราชกิจจานุเบกษาเล่ม ๑๒๙/ตอนพิเศษ ๑๕๗ ง/หน้า ๓๔/๑๖ ตุลาคม ๒๕๕๕